
ПОСТОЯННА КОМИСИЯ ПО НАУКА, ИНОВАЦИИ И ОПЕРАТИВНИ ПРОГРАМИ

ПРОТОКОЛ №39

Днес, 19.07.2023 г., от 09:00 часа, в Зала 1, находяща се на ет. 1, в сградата на Община Бургас, ул. „Александровска“ 26, се проведе заседание на Постоянната комисия по наука, иновации и оперативни програми.	
На заседанието на комисията присъстваха проф. д-р Сотир Сотиров – председател, проф. д-р Севдалина Турманова – зам.-председател и членове: Виолета Илиева, Георги Георгиев, Иван Иванов, Иво Баев и Тони Минасян.
От общинска администрация присъстваха: Пламен Димитров - директор на ОП "Транспорт", Златина Караиванова - директор на дирекция „Бюджет и финанси“.
Заседанието откри и ръководи председателят на ПКНИОП - проф. д-р Сотир Сотиров, като със 7  гл. „за“, 0 гл. „против“ и 0 гл. „въздържали се“, се прие следният 

ДНЕВЕН РЕД

1. ОбС 08-00-14322 Докладна записка от Евелина Михалева – Председател на Постоянната комисия по транспорт и безопасност на движението (ПКТБД), Манол Тодоров - зам.-председател на ПКТБД, Анелия Иванова, Боян Дяков, Диян Георгиев, Живко Господинов  и Юлиян Кулев – членове на ПКТБД, относно: Приемане на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас 

2. ОбС 08-00-14208 Доклад от Димитър Николов - кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2022 г. 

3. ОбС 08-00- 14330 Отчет от Димитър Николов - кмет на Община Бургас, относно: Изпълнение на Програмата за управление за срока на мандата 2019-2023 г.
---------------------------------------------------------------------------------------
Точка 1

ОбС 08-00-14322
Докладна записка от Евелина Михалева – Председател на Постоянната комисия по транспорт и безопасност на движението (ПКТБД), Манол Тодоров - зам.-председател на ПКТБД, Анелия Иванова, Боян Дяков, Диян Георгиев, Живко Господинов  и Юлиян Кулев – членове на ПКТБД, относно: Приемане на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас

Пламен Димитров - директор на ОП "Транспорт" представи докладната записка.
Иво Баев заяви, че Наредбата за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас има нужда от стилистична редакция, която ще бъде разисквана в Правна комисия.
Иван Иванов зададе въпрос защо се налага промяна в Наредбата. Пламен Димитров отговори, че с решение на Административен съд - Бургас, потвърдено от Върховен административен съд, Наредбата за престой и паркиране на превозни средства управлявани или превозващи лица с трайни увреждания на територията на Община Бургас, е обявена за нищожна. Димитров допълни, че с докладната записка се дава възможност хората с трайни увреждания да имат право на преференциално паркиране по постоянен адрес.
След приключване на дебатите по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение. 
---------------------------------------------------------------------------------------
Точка 2

ОбС 08-00-14208
Доклад от Димитър Николов - кмет на Община Бургас, относно: Годишен отчет за изпълнение на бюджета и на сметките за средства от Европейския съюз на Община Бургас към 31.12.2022 г.

Златина Караиванова - директор на дирекция „Бюджет и финанси“ представи доклада за изпълнение на бюджета и на сметките за средства от Европейския съюз на Община Бургас към 31.12.2022 г.
Проф. Севдалина Турманова каза, че на 05.07.2023 г. е проведено публично обсъждане на Годишния отчет за изпълнение на бюджета на Община Бургас към 31.12.2021 г., което е било оповестено на интернет-страницата на Общински съвет  - Бургас и Община Бургас, в предвидения срок.
След кратки дебати по доклада и в резултат на явно гласуване, с 6 гл. "за", 0 гл. "против" и 1 гл. "въздържали се", членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя проекта за решение. 
---------------------------------------------------------------------------------------
Точка 3

ОбС 08-00-14330
Отчет от Димитър Николов - кмет на Община Бургас, относно: Изпълнение на Програмата за управление за срока на мандата 2019-2023 г.

След като обсъдиха отчета от Димитър Николов - кмет на Община Бургас, за изпълнение на Програмата за управление за срока на мандата 2019-2023 г.,  членовете на Постоянната комисия по наука, иновации и оперативни програми приеха следното
СТАНОВИЩЕ:
Подкрепя отчета на Димитър Николов - кмет на Община Бургас.

